b'\n_START_ARTICLE_\nSabina Kogov\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nSabina Kogov\xc5\xa1ek je stalna \xc4\x8dlanica ansambla SNG Drama Ljubljana. Je diplomirana dramska igralka, nagrajena s \xc5\xa1tudentsko Pre\xc5\xa1ernovo nagrado. Kot svobodnjakinja je gostovala v domala vseh slovenskih gledali\xc5\xa1\xc4\x8dih, ve\xc4\x8dkrat v gledali\xc5\xa1\xc4\x8du Koper, gledali\xc5\xa1\xc4\x8du Ptuj in v Slovenskem mladinskem gledali\xc5\xa1\xc4\x8du. S \xc5\xa0pas teatrom je prvi\xc4\x8d sodelovala v predstavi Mi\xc5\xa1olovka Agathe Christie v re\xc5\xbeiji Vita Tauferja. Poleg gledali\xc5\xa1\xc4\x8da redno sodeluje s kulturno-umetni\xc5\xa1kim programom Radia Slovenija, posoja glas \xc5\xa1tevilnim animiranim junakom risanih serij na TV Slovenija, sinhronizira celove\xc4\x8derne risane filme (Mi\xc5\xa1ek Stuart, Garfield, Planet 51) in je glas \xc5\xa1tevilnih televizijskih in radijskih oglasov. Igrala je v celove\xc4\x8dercu Na planincah, Prehod, kratkem filmu Lora in njeni mo\xc5\xa1ki, humoristi\xc4\x8dni nanizanki Na\xc5\xa1a mala klinika, Hotel poldruga zvezdica in \xc5\xa1tudentskih filmih. Zanimajo pa jo tudi druga podro\xc4\x8dja ustvarjanja, od tod sodelovanje z Aleksandrom Me\xc5\xbekom pri zgo\xc5\xa1\xc4\x8denki \xc5\xbderon\xc5\xa1ka koreta, pa glasbeni projekt za otroke Princeska Mila, sodelovanje s krakovsko funky rock skupino WU HAE v mednarodnem gledali\xc5\xa1kem projektu No\xc4\x8dni azil in pravlji\xc4\x8darstvo z ekipo Za dva gro\xc5\xa1a fantazije Radia \xc5\xa0tudent. Poro\xc4\x8dena je bila s slovenskim re\xc5\xbeiserjem in igralcem Jurijem Zrnecem, s katerim ima h\xc4\x8derki Leni in Lolo. V zvezi je z igralcem Jernejem \xc4\x8campeljem, s katerim je marca 2017 dobila h\xc4\x8derko Mino.\n_START_SECTION_\nGledali\xc5\xa1ke/televizijske vloge\n_START_PARAGRAPH_\n2018 -- zdravnica, ki pomaga Valentini pri porodu Reka ljubezni_NEWLINE_2007 \xe2\x80\x93 Orgonova h\xc4\x8di, zaljubljena v Val\xc3\xa8ra, r. Du\xc5\xa1an Jovanovi\xc4\x87]], Ljubljanska Drama_NEWLINE_2004 \xe2\x80\x93 Tamala, Kupka, Rozi 2, Mala prodajalna groze, r. Katja Pegan, Gledali\xc5\xa1\xc4\x8de Koper_NEWLINE_2004 \xe2\x80\x93 Pod svobodnim soncem, r. Dejan Sari\xc4\x8d, Gledali\xc5\xa1\xc4\x8de Koper_NEWLINE_2003 \xe2\x80\x93 Hortenzija, r. Du\xc5\xa1an Jovanovi\xc4\x87, Gledali\xc5\xa1\xc4\x8de Koper_NEWLINE_2002 \xe2\x80\x93 Princeska in \xc4\x8darodej, r. Miha Alujevi\xc4\x8d, Gledali\xc5\xa1\xc4\x8de Ptuj_NEWLINE_2002 \xe2\x80\x93 Romeo in Julija, r. Du\xc5\xa1an Jovanovi\xc4\x87, Ljubljanska Dramam_NEWLINE_2002 \xe2\x80\x93 Mi\xc5\xa1olovka, r. Vito Taufer, \xc5\xa0pas teater Menge\xc5\xa1_NEWLINE_2002 \xe2\x80\x93 Tamala, Pavilijoni ali kam grem, od kod prihajam in kaj je za ve\xc4\x8derjo, r. Jaka Ivanc, AGRFT Ljubljana_NEWLINE_2002 \xe2\x80\x93 Zaro\xc4\x8denka, Prostitutk, Kadega di Santa Croce, r. Andreja Kova\xc4\x8d, AGRFT, Ljubljana_NEWLINE_2000 \xe2\x80\x93 Nevarna razmerja, r. Andreja Kova\xc4\x8d, Drama SNG MariboR\n_START_SECTION_\nNagrade\n_START_PARAGRAPH_\n2002 \xe2\x80\x93 akademijska Pre\xc5\xa1ernova nagrada AGRFT: Kris Pigott \xe2\x80\x93 Hoja po jaj\xc4\x8dnih lupinah (AGRFT)_NEWLINE_2000 \xe2\x80\x93 zlatolaska za glavno \xc5\xbeensko vlogo AGRFT: Hannah Jarvis \xe2\x80\x93 Stoppard Arkadija (AGRFT)'